डीसी को चिट्ठी लिख सांसद ने पूछा कहां किस तीर्थ पर केडीबी ने किया खर्च
कुरुक्षेत्र में कई प्रमुख तीर्थ स्थल कुरुक्षेत्र विकास बोर्ड के अधीन
बजट में भी कोई दिक्कत नहीं आने दी जाए
भास्करन्यूज | कुरुक्षेत्र
सांसदराजकुमारसैनी ने डीसी सीजी रजनीकांतन ने पत्र लिख कर केंद्र द्वारा आई ग्रांट और उससे कराए गए विकास कार्यों की प्रोग्रेस रिपोर्ट मांगी है। साथ ही पूछा है कि कुरुक्षेत्र विकास बोर्ड को कितनी ग्रांट दी गई। बोर्ड ने कहां कहां इसे खर्च किया।
सांसद ने बताया कि उक्त रिपोर्ट मिलने के बाद वे खुद विकास कार्यों का निरीक्षण करेंगे। बताया कि केंद्र राज्य सरकार पर्यटन बढ़ाने को लेकर गंभीर है। कुरुक्षेत्र को अंतरराष्ट्रीय पर्यटन केंद्र के रूप में विकसित किया जा रहा है। इसे लेकर बजट में भी कोई दिक्कत नहीं आने दी जाएगी। कहा कि कुछ समय से ऐसी खबरें रही हैं कि तीर्थों के विकास संबंधित कार्य सही नहीं हो रहे।
कुरुक्षेत्र में कई प्रमुख तीर्थ स्थल कुरुक्षेत्र विकास बोर्ड के अधीन हैं। इसी लिए जिला प्रशासन से तीर्थों पर खर्च हुई ग्रांट और कहां कितना विकास कराया है, के बारे में जानकारी मांगी है। प्रशासन की रिपोर्ट के बाद वे खुद संबंधित तीर्थ स्थलों का दौरा कर निरीक्षण करेंगे।
इस अवसर पर सांसद के कार्यालय प्रभारी महिन्द्र सिंह, नवनीत सैनी, जगन्नाथ हरियापुर, अनिल ठाकुर, रवि आदि मौजूद थे।
hin_Deva awa_Deva hin_Deva awa_Deva hin_Deva hin_Deva hin_Deva awa_Deva